Βολοντίμιρ Γκρόισμαν

Ο Βολοντίμιρ Μπορίσοβιτς Γκρόισμαν, (ουκρανικά Володимир Борисович Гройсман, γεννηθείς στις 20 Ιανουαρίου του 1978,) είναι Ουκρανός πολιτικός εβραϊκής καταγωγής, ο οποίος υπηρέτησε ως πρωθυπουργός της Ουκρανίας από τις 14 Απριλίου 2016 ως τις 29 Αυγούστου 2019.

Από τον Μάρτιο του 2006 μέχρι το Φεβρουάριο του 2014 ο Γκρόισμαν ήταν ο Δήμαρχος της Βίννιτσα. Από τότε έως τον Νοέμβριο του 2014, κατείχε δύο ταυτόχρονες θέσεις, Αντιπρόεδρος Πρωθυπουργός της Ουκρανίας για την Περιφερειακή Πολιτική και Υπουργός Περιφερειακής Ανάπτυξης, Κατασκευών και Στέγασης και κοινοτικών Υπηρεσιών της Ουκρανίας. Εξελέγη στο κοινοβούλιο με το κόμμα του Πέτρο Ποροσένκο. Εξελέγη Πρόεδρος της Βουλής της Ουκρανίας τον Νοέμβριο του 2014, μέχρι τον Απρίλιο του 2016, όπου και παραιτήθηκε για να αναλάβει το πόστο του Πρωθυπουργού.

Πρώτα Χρόνια 
Ο Βολοντίμιρ Μπορίσοβιτς Γκρόισμαν γεννήθηκε στη Βίννιτσα σε οικογένεια Ουκρανοεβραίων, στις 20 Ιανουαρίου 1978. Το 1994 ξεκίνησε να εργάζεται στην εταιρεία του πατέρα του, σαν τεχνικός διευθυντής.

Καριέρα 
Στις τοπικές εκλογές του 2002, εξελέγη μέλος του δημοτικού συμβουλίου της Βίννιτσα, από το 29ο εκλογικό διαμέρισμα. Στο δημοτικό συμβούλιο, εργάστηκε ως Αναπληρωτής Επικεφαλής της Μόνιμης Επιτροπής του Δημοτικού Συμβουλίου για τα Ανθρώπινα Δικαιώματα, της Νομιμότητας,. το 2003 αποφοίτησε από τη Διαπεριφερειακή Ακαδημία της Διαχείρισης του Προσωπικού , με ειδικότητα στη Νομολογία. Το 2004 ο  Γκρόισμαν εντάχθηκε στο κόμμα "Η Ουκρανία Μας".

Στις 25 Νοεμβρίου 2005, εξελέγη επικεφαλής του δημοτικού συμβουλίου και υπηρεσιακός δήμαρχος. Στις τοπικές εκλογές της 26ης Μαρτίου 2006, εξελέγη δήμαρχος της πόλης, με αποτέλεσμα να γίνει ο νεαρότερος δήμαρχος της Ουκρανίας. Στις 10 Οκτωβρίου 2010, επανεξελέγη δήμαρχος για δεύτερη θητεία, ως υποψήφιος του κόμματος Συνείδηση της Ουκρανίας, κερδίζοντας την υποστήριξη του 77.81% των πολιτών. Ενώ ήταν δήμαρχος, ο Γκρόισμαν ήταν αντιπρόεδρος του Συλλόγου των ουκρανικών Πόλεων και των Νομικών Ζητημάτων της κοινωνίας.

Τον Φεβρουάριο του 2010, ο Γκρόισμαν αποφοίτησε από την Εθνική Ακαδημία της Κρατικής Διοίκησης με ειδικότητα στην Κοινότητα Διαχείρισης της Ανάπτυξης, ιδίως στη διαχείριση σε τοπικό και περιφερειακό επίπεδο.

Υπουργός της κυβέρνησης 
Στις 27 Φεβρουαρίου 2014, ο Γκρόισμαν διορίστηκε ως Αντιπρόεδρος της Κυβέρνησης, υπουργός Περιφερειακής Πολιτικής και Υπουργός Περιφερειακής Ανάπτυξης, Κατασκευών και Στέγασης και κοινοτικών Υπηρεσιών της Ουκρανίας στην Πρώτη κυβέρνηση του Γιατσένιουκ. Κατά τη διάρκεια αυτής της περιόδου, ο Γκρόισμαν διορίστηκε πρόεδρος της ουκρανικής Ειδικής Κυβερνητικής Επιτροπής για την MH17, διερευνώντας την κατάρριψη και την συντριβή της Malaysia Airlines Flight 17 ("MH17"), κατά τη διάρκεια του Πολέμου στο Ντονμπάς.

Η κοινοβουλευτική συμμαχία που στήριξε αυτή την κυβέρνηση κατέρρευσε στις 24 Ιουλίου του 2014, και την ίδια ημέρα, ο Πρωθυπουργός Αρσένι Γιατσένιουκ ανακοίνωσε αμέσως την παραίτηση από τη θέση του. Ωστόσο, το Κοινοβούλιο δεν ενέκρινε την παραίτησή του. Παρ' όλα αυτά, στις 25 Ιουλίου 2014, ο Γκρόισμαν διορίστηκε προσωρινός Πρωθυπουργός. Ωστόσο, στις 31 Ιουλίου 2014, το Κοινοβούλιο απέρριψε την παραίτηση του Γιατσένιουκ επειδή μόνο 16 από τους 450 βουλευτές ψήφισαν υπέρ της παραίτησής του.

Πρόεδρος της Βουλής 
Στις βουλευτικές εκλογές του 2014, ο Γκρόισμαν εξελέγη βουλευτής αφού ήταν μέσα στους 10 πρώτους της εκλογικής λίστας του Πέτρο Ποροσένκο.

Στις 27 Νοεμβρίου 2014, στην πρώτη συνεδρία του νέου κοινοβουλίου, ο Γκρόισμαν εξελέγη Πρόεδρος της Βουλής με 313 ψήφους υπέρ. Ήταν ο μόνος υποψήφιος για τη θέση.

Πρωθυπουργός της Ουκρανίας 
Μετά την δημόσια δυσαρέσκεια και τις κατηγορίες για διαφθορά που περιέβαλλαν την κυβέρνηση του Αρσένι Γιατσένιουκ, ο Πρωθυπουργός ανακοίνωσε την παραίτησή του, στις 10 Απριλίου 2016. Στις 14 Απριλίου  2016 ο Γκρόισμαν ψηφίστηκε για να γίνει ο επόμενος Πρωθυπουργός της Ουκρανίας. Ο Γκρόισμαν είναι ο νεότερος Πρωθυπουργός στην ιστορία της Ουκρανίας. (38 ετών).

Παρ' όλα αυτά, ο Γκρόισμαν δεν είναι ιδιαίτερα γνωστός, εκτός Ουκρανίας.

Η επιλογή του Γκρόισμαν για πρωθυπουργό, πυροδότησε μια συνταγματική απαίτηση για ένα νέο υπουργικό συμβούλιο. Οι θέσεις αυτές στην κυβέρνηση Γκρόισμαν ανατέθηκαν σε συμμάχους του Προέδρου, Πέτρο Ποροσένκο.

Ο Γκρόισμαν έχει δηλώσει ότι θα καταπολεμήσει τη διαφθορά και θα οικοδομήσει στενότερες σχέσεις με την Ευρωπαϊκή Ένωση, η οποία κατήγγειλε εκτεταμένη και διάχυτη διαφθορά στην Ουκρανία, την κυβέρνηση και την οικονομία.

Προσωπική του ζωή 
Ο Βολοντίμιρ Γκρόισμαν είναι παντρεμένος και έχει δύο κόρες και ένα γιο. Είναι ενεργό μέλος της Εβραϊκής κοινότητας στην πατρίδα του, Βίννιτσα, και είναι ο πρώτος Εβραίος πρωθυπουργός της Ουκρανίας. Ο παππούς του, Ισαάκ, είναι επιζών του Ολοκαυτώματος, και αυτό διότι προσποιήθηκε τον νεκρό όταν τον έριξαν σε έναν ομαδικό τάφο οι Γερμανοί.

Βραβεία 
 2012:  Τάγμα της Αξίας του 2ου βαθμού, για τη συνεισφορά στην ανάπτυξη της Ουκρανίας και στον Υψηλό Επαγγελματισμό
 2011:  Μεγαλόσταυρος του Τάγματος της Αξίας της Δημοκρατίας της Πολωνίας, για την αξία του στην ανάπτυξη της πολωνο-ουκρανικής συνεργασίας
 2008:  τάγμα της Αξίας του 3ου βαθμού

Παραπομπές 

Πρωθυπουργοί της Ουκρανίας
Δήμαρχοι Ουκρανικών πόλεων
Πρόεδροι του Ουκρανικού κοινοβουλίου
Ουκρανοί βουλευτές